הגירוס הפרה-היפוקמפי

הגירוס הפרה-היפוקמפי (באנגלית: parahippocampal gyrus)Reuter P.: Der Grobe Reuter Springer Universalworterbuch Medizin, Pharmakologie Und Zahnmedizin: Englisch-deutsch (Band 2), Birkhäuser, 2005, , p. 648 here online הוא אזור בקליפת המוח של חומר אפור, גירוס (חגורה, או קפל) של המוח המקיף את ההיפוקמפוס והוא חלק מהמערכת הלימבית. האזור ממלא תפקיד חשוב בקידוד ובשליפה של זיכרון. הוא מעורב במקרים מסוימים של טרשת היפוקמפוס. אסימטריה שלו נצפתה בסכיזופרניה.

 מבנה 
החלק הקדמי של הגירוס הפרה-היפוקמפי כולל את קליפת המוח הפרירינלית (perirhinal) והאנטורינלית (entorhinal).

קליפת המוח הפרירינלית (Perirhinal cortex) נמצאת בחלק הקדמי-תחתון של הגירוס הפרה-היפוקמפי. היא עוסקת בעיקר בזיהוי עצמים, הבחנה בין פריטים דומים ושילוב מידע חושי מורכב. היא מרכזית בזיכרון המפורש, במיוחד בזיהוי מה שנראה בעבר.

קליפת המוח האנטורינלית (Entorhinal cortex) ממוקמת מיד מאחורי הפרירינלית. גם היא חלק מהגירוס הפרה-היפוקמפי. היא שער הכניסה העיקרי להיפוקמפוס. רוב המידע מהקורטקס מגיע להיפוקמפוס דרכה. היא מעורבת בניווט מרחבי, יצירת מפות מרחביות, ובקידוד הקשר (context). זהו אחד האזורים הראשונים שנפגעים במחלת אלצהיימר.

שתי הקליפות יוצרות יחד מסדרון שמוביל מידע מהקורטקס אל ההיפוקמפוס. הפרירינלית מטפלת בעיקר בזיהוי עצמים והאנטורינלית - במרחב ומיקום. שתיהן חלק מהמערכת הלימבית וממלאות תפקיד מרכזי ביצירת זיכרונות חדשים.

קליפת המוח הפרהיפוקמפית כוללת את הגירוס הפרהיפוקמפוסי האחורי ואת החלק המדיאלי (מרכזי) של הגירוס הפוסיפורמי.

 תפקיד 
 זיהוי סצנות 
אזור הפרה-היפוקמפוס (PPA) הוא תת-אזור של קליפת המוח הפרה-היפוקמפית הנמצא במרכז קליפת המוח הטמפורו-אוקסיפיטלית התחתונה (Inferior temporal gyrus). לאזור זה תפקיד בקידוד ובזיהוי סצנות סביבתיות (ולא פנים). לפי מחקרי fMRI, אזור זה במוח מופעל יותר כשנבדקים צופים בגירויים טופוגרפיים של סצנות כגון תמונות של נופים, נופי עיר או חדרים, כלומר תמונות של מקומות. על פי עבודתם של פייר מג'וואנד (Mégevand) ואחרים משנת 2014, גירוי האזור באמצעות אלקטרודות תוך-גולגולתיות מניב הזיות חזותיות טופוגרפיות עזות של מקומות ומצבים. האזור תואר לראשונה על ידי ראסל אפשטיין וננסי קנווישר (Kanwisher) מ-MIT בשנת 1998. דיווחים דומים נעשו על ידי ג'פרי אגירה (Geoffrey Aguirre) ואלומית ישי (Alumit Ishai).

נזק ל-PPA (לדוגמה, עקב שבץ מוחי) מוביל לעיתים קרובות לתסמונת שבה מטופלים אינם יכולים לזהות ויזואלית סצנות אף על פי שהם יכולים לזהות את האובייקטים הבודדים בסצנות (כגון אנשים, רהיטים וכו'). ה-PPA נחשב לעיתים קרובות כהשלמה של אזור הפנים הפוסיפורמי (FFA), אזור קורטיקלי סמוך המגיב בעוצמה בכל פעם שצופים בפנים, ושנחשב חשוב לזיהוי פנים.

 הקשר חברתי 
מחקרים נוספים הראו כי לגירוס הפרה-היפוקמפי הימני בפרט יש פונקציות מעבר להקשר של רקע חזותי. בדיקות של קבוצה שבסיסה בקליפורניה בראשות קתרין רנקין מצביעות על כך שהאונה עשויה למלא תפקיד מכריע גם בזיהוי הקשר חברתי, כולל אלמנטים פרה-לשוניים של תקשורת מילולית. מחקרה של רנקין מציע כי הגירוס הפרה-היפוקמפי הימני מאפשר לאנשים לזהות סרקזם.

 גלריה 

 קישורים חיצוניים 


 Temporal-lobe.com An interactive diagram of the rat parahippocampal-hippocampal region

 הערות שוליים 

קטגוריה:זיכרון
קטגוריה:תודעה
קטגוריה:מערכת העצבים
קטגוריה:המוח